Šuja rajoon
Šuja rajoon (vene keeles Шуйский район) on 2. järgu haldusüksus (munitsipaalrajoon) Venemaal Ivanovo oblastis. Asub oblasti lõunaosas. Rajooni keskus on Šuja linn (ei kuulu Šuja rajooni koosseisu). Rajoon piirneb põhjas Rodniki rajooniga, idas Palehhi rajooniga, kagus Juža rajooniga, lõunas Savino rajooniga, edelas Ležnevo rajooniga ja loodes Ivanovo rajooniga. Rajooni pindala on 1064,54 km². Šuja rajoonis on 158 asustatud punkti ja nad kuuluvad ühe (Kolobovo) alevi ja seitsme külaasunduse koosseisu.